ผลงานsccไตรมาส2อ่อนแอ
บริษัท ปูนซิเมนต์ไทย (SCC) จะแจ้งผลประกอบการไตรมาส 2 ปีนี้
18 ส.ค. 2554

บริษัท ปูนซิเมนต์ไทย (SCC) จะแจ้งผลประกอบการไตรมาส 2 ปีนี้
ต่อตลาดหลักทรัพย์แห่งประเทศไทย วันที่ 27 ก.ค. นักวิเคราะห์ประมาณการว่าผลงานไตรมาสนี้จะอ่อนแอตามส่วนต่างราคาวัตถุดิบและราคาขายของธุรกิจปิโตรเคมี แต่ระยะยาวกำไรยังเติบโตดี
นักวิเคราะห์บริษัทหลักทรัพย์ (บล.) กิมเอ็ง (ประเทศไทย) คาดกำไร SCC ไตรมาส 2 จะทรุดลงเหลือ 7,500 ล้านบาท ลดลง 19% จากไตรมาสแรก แต่เพิ่มขึ้น 3% จากช่วงเดียวกันของปีก่อน การทรุดลงของกำไรประเมินจากการขาดทุนในสต๊อกธุรกิจปิโตรเคมีประมาณ 500 ล้านบาท เนื่องจากราคาของผลิตภัณฑ์ได้แก่ PE และ PP ลดลงประมาณ 50-100 เหรียญสหรัฐ/ตัน ในเดือน มิ.ย. เช่นเดียวกับวัตถุดิบ Naphtha ลดลงประมาณ 50 เหรียญสหรัฐ/ตัน
ในขณะที่ในไตรมาสแรกมีกำไรในสต๊อกประมาณ 1,000 ล้านบาท แต่ในไตรมาส 2 นี้ จะมีเงินปันผลจากบริษัทอื่นเข้ามาหนุนประมาณ 800-1,000 ล้านบาท 
สำหรับผลการดำเนินงานปกติในธุรกิจปิโตรเคมีและปูนซีเมนต์ลดลง แต่กระดาษจะดีขึ้น หลังจากราคาปูนซีเมนต์ลดลงในเดือน มิ.ย. รวมถึงความต้องการปูนซีเมนต์ที่ชะลอตัว คาดกำไรจะลดลง 20% จากไตรมาสก่อน เหลือ 1,792 ล้านบาท แต่ยังโตจากปีก่อน 21% 
ธุรกิจปิโตรเคมีส่วนต่างราคาระหว่างราคาวัตถุดิบและราคาขาย(สเปรด) ลดลงประมาณ 50 เหรียญสหรัฐ/ตัน รวมถึงขาดทุนในสต๊อก คาดกำไรจะลดลงเหลือ 2,751 ล้านบาท (43% จากไตรมาสแรก1% จากช่วงเดียวกันของปีก่อน) ส่วนธุรกิจกระดาษ คาดจะได้อานิสงส์จากการเลือกตั้ง จะทำให้กำไรธุรกิจกระดาษปรับตัวดีขึ้นเป็น 1,274 ล้านบาท (+21% จากไตรมาสแรก, +9% จากช่วงเดียวกันของปีก่อน)
ไตรมาส 2 กำไรของ SCC จะต่ำสุดของปีนี้ ครึ่งปีหลังจะดีขึ้น และจะโต 15-20% ใน 45 ปีหน้าประเมินผลประกอบการไตรมาส 2 จะต่ำสุดของปีนี้ โดยแนวโน้มในครึ่งปีหลังจะปรับตัวดีขึ้น จากสเปรดในปัจจุบันเริ่มปรับตัวดีขึ้น และธุรกิจปิโตรเคมีเข้าสู่ช่วงไฮซีซัน รวมถึงได้แรงหนุนจากกำลังการผลิตใหม่ สำหรับแนวโน้มใน 45 ปีข้างหน้า คาดจะโตสูงในระดับ 15-20% 
“เราคาดเงินปันผลครึ่งปีแรกประมาณ 6 บาท และปีนี้ประมาณ 1415 บาท ดังนั้นเราคงคำแนะนำ ซื้อ เพื่อลงทุนระยะยาว โดยมีราคาเป้าหมาย 425 บาท ภายใต้ฐานสัดส่วนราคาต่อกำไร (P/E) เท่ากับ 15 เท่า”
เช่นเดียวกับซิตี้กรุ๊ป ที่วิเคราะห์ว่า กำไรไตรมาส 2 SCC จะอ่อนแอจากไตรมาสแรก โดยคาดว่าจะมีกำไรก่อนรวมรายการพิเศษ 7,624 ล้านบาท เพิ่มขึ้น 4.5% จากช่วงเดียวกันของปีก่อนแต่ลดลง17.2% เทียบไตรมาสแรกเนื่องจากกำไรจากธุรกิจปิโตรเคมีและซีเมนต์อ่อนแอ (เป็นไปตามฤดูกาล) อย่างไรก็ตามธุรกิจกระดาษจะไปได้ดีในไตรมาสนี้จากความต้องการในตลาดโลกที่ยังสูง